

|  |
| --- |
| **ДО** |
| **Г-ЖА ЛЮДМИЛА ПЕТКОВА**  **ЗАМЕСТНИК МИНИСТЪР-ПРЕДСЕДАТЕЛ И МИНИСТЪР НА ФИНАНСИТЕ** |
| **На Ваш № 04.08-133/25.09.2024 г.** |

|  |  |
| --- | --- |
| **Относно:** | *Писмена процедура на неприсъствено вземане на решение от Съвета за координация при управлението на средствата от Европейския съюз (СКУСЕС) – м. септември 2024 г., 3-та* |

**УВАЖАЕМА ГОСПОЖО ПЕТКОВА,**

Съгласно чл. 7, ал. 1 от Постановление № 70 на Министерския съвет (ПМС) от 14.04.2010 г. за координация при управлението на средствата от Европейския съюз, изразявам следното становище по предоставените материали:

В три от приложените документи, а именно: Доклад от министъра на земеделието и храните, Финансова обосновка и Стратегически план по ОСП, е наличен следният текст „*Изпълнението на подхода със средства от ЕЗФРСР ще се осъществява като УО на СПРЗСР изготвя и публикува Насоки, включващи Условията за кандидатстване и Условията за изпълнение на проекти, изготвени от УО на ПРЧР, ПКИП, ПО и ПОС*“. Този текст не съответства на цитираната в документите Концепция за реализиране на подхода Водено от общността местно развитие през програмен период 2021 – 2027, подписана от всички Управляващи органи (УО) и от Централното координационно звено, както и на проекта на Постановление на Министерски съвет за определяне на правила за прилагане на подхода „Водено от общностите местно развитие“ за периода 2021 – 2027 г., предварително съгласуван по електронна поща от УО на Програма „Образование“ с конкретни предложения за редакции.

В тази връзка **съгласувам** проекта на Решение на Министерския съвет за одобряване на проект за изменение на Стратегическия план за развитие на земеделието и селските райони за програмен 2023 – 2027 г., съфинансиран от Европейския земеделски фонд за развитие на селските райони, Европейския фонд за гарантиране на земеделието и от държавния бюджет **със следната бележка**:

Необходимо е горецитираният текст да бъде променен, както следва: „*Изпълнението на подхода със средства от ЕЗФРСР ще се осъществява като УО на СПРЗСР изготвя и публикува Насоки за кандидатстване по процедура за подбор на СВОМР на МИГ, включващи Указания за допълващо финансиране на СВОМР от ЕФРР и ЕСФ+, изготвени от УО на ПРЧР, ПКИП, ПО и ПОС“.*

