

**ДО**

**Заместник министър-председателя и МИНИСТЪР НА ФИНАНСИТЕ И   
ПРЕДСЕДАТЕЛ НА СЪВЕТА ЗА КООРДИНАЦИЯ ПРИ УПРАВЛЕНИЕ НА СРЕДСТВАТА ОТ ЕВРОПЕЙСКИЯ СЪЮЗ**

**Г-ЖА ЛЮДМИЛА ПЕТКОВА**

**КОПИЕ ДО:**

**ДИРЕКТОРА НА ДИРЕКЦИЯ „ЦЕНТРАЛНО КООРДИНАЦИОННО ЗВЕНО“   
в Министерския съвет и  
секретар на Съвета за координация при управлението на средствата от Европейския съюз**

**Г-Н ИВАН ИВАНОВ**

**Относно:** Проект на Решение на Министерския съвет за одобряване на проект за изменение на Стратегическия план за развитие на земеделието и селските райони за програмен период 2023 – 2027 г., съфинансиран от Европейския земеделски фонд за развитие на селските райони, Европейския фонд за гарантиране на земеделието и от държавния бюджет

**УВАЖАЕМА ГОСПОЖО ПЕТКОВА,**

Съгласно чл. 3, ал. 1, т. 4 от Постановление № 70 на Министерския съвет от 2010 г. за координация при управлението на средствата от Европейските структурни и инвестиционни фондове и за създаване на Съвет за координация при управлението на средствата от Европейския съюз и чл. 48, ал. 2 от Закона за подпомагане на земеделските производители, приложено представям Ви за съгласуване от Съвета за координация при управлението на средствата от Европейския съюз (СКУСЕС) проект на Решение на Министерския съвет за одобряване на проект за изменение на Стратегическия план за развитие на земеделието и селските райони за програмен период 2023 – 2027 г., съфинансиран от Европейския земеделски фонд за развитие на селските райони, Европейския фонд за гарантиране на земеделието и от държавния бюджет.

Предвидените промени в Стратегическия план за развитие на земеделието и селските райони за програмен период 2023 – 2027 г. са съгласувани и одобрени от Комитета за наблюдение на Стратегическия план за развитие на земеделието и селските райони 2023-2027 г. на заседание, проведено в периода 12 – 13.09.2024 г.

С цел своевременно прилагане на предложените изменения, моля решението на СКУСЕС да бъде взето в най-кратък срок съгласно чл. 7, ал. 4 от Постановление № 70 на Министерския съвет от 2010 г.

След разглеждане и одобряване на документите от СКУСЕС в съответствие с чл. 7, ал. 3 от Постановление № 70 на Министерския съвет от 2010 г. и на основание чл. 8, ал. 3 от Устройствения правилник на Министерския съвет и на неговата администрация, проектът на решение ще бъде внесен за разглеждане на заседание на Министерския съвет.

|  |  |
| --- | --- |
| **Приложение:** | 1. Проект на доклад от министъра на земеделието и храните; 2. Проект на Решение на Министерския съвет; 3. Проект за изменение (второ) на Стратегическия план за развитие на земеделието и селските райони за програмен период 2023 – 2027 г., съфинансиран от Европейския земеделски фонд за развитие на селските райони, Европейския фонд за гарантиране на земеделието и от държавния бюджет; 4. Проект на финансова обосновка; 5. Проект на съобщение за средствата за масово осведомяване. |

С уважение,



ХТ/МХ/РСР