

**ДО**

**Г-ЖА ЛЮДМИЛА ПЕТКОВА**

**ЗАМЕСТНИК МИНИСТЪР-ПРЕДСЕДАТЕЛ И МИНИСТЪР НА ФИНАНСИТЕ И ПРЕДСЕДАТЕЛ НА СКУСЕС**

На Ваш Изх. № 04.08-133 от 25.09.2024 г.

**ОТНОСНО:** Писмена процедура на вземане на решение от Съвета за координация при управлението на средствата от Европейския съюз (СКУСЕС) – м. септември 2024 г.,3-та

**УВАЖАЕМА ГОСПОЖО ПЕТКОВА,**

В допълнение към наше писмо с изх. № 03-957/26.09.2024 г., при повторен преглед на променения текст на Стратегическия план за развитие на земеделието и селските райони (СПРЗСР) бяха открити несъответствия с постигнатото съгласие между управляващите органи относно прилаганите на подхода Водено от общностите местно развитие (ВОМР) за периода 2021-2027, което беше прието и от Комитет за наблюдение на СПРЗСР.

В тази връзка, предлагам следните промени, с цел уеднаквяване на текстовете в документа:

В т. 4.5 **Преглед на сътрудничеството, разграничаването и взаимно допълващите се елементи между ЕЗФРСР и други фондове на Съюза, с които се работи за селските райони, от раздел 4 Характеристики, общи за няколко интервенции)**, в частта „Подходът „Водено от общността местно развитие“, е останал непроменен текст „ЕЗФРСР е водещ фонд по прилагането на подхода ВОМР/ЛИДЕР“, който противоречи на посоченото в *интервенция ІІ.Ж.5 Изпълнението на операции, включително дейности за сътрудничество и тяхната подготовка, избрани в рамките на стратегията за местно развитие.* В интервенцията е даден отговор „НЕ“ на въпроса „Ще бъде ли приложена опцията за водещ фонд?“. Изречението от т. 4.5 следва да се заличи. Комитетът за наблюдение на СПРЗСР прие изпълнението на ВОМР да се реализира с финансиране от ЕЗФРСР и с допълващо финансиране от ЕФРР и ЕСФ+ без водещ фонд, както е посочено и в подписаната от УО на ПРЧР, ПКИП, ПОС Концепция по прилагане на подхода за периода 2021-2027.

Също така в текста на СПРСР на няколко места се използва израза „Запазване на многофондовото финансиране“. Това в известна степен противоречи на приетия нов начин на прилагане на подхода, който е различен от прилагания в периода 2014-2020 и е отразен и в текста на интервенция *ІІ.Ж.5 Изпълнението на операции, включително дейности за сътрудничество и тяхната подготовка, избрани в рамките на стратегията за местно развитие*, където ясно е посочено по отношение на фондовете, че „Подходът ВОМР се финансира от ЕЗФРСР и като допълващо финансиране – от Европейския фонд за регионално развитие и от Европейския социален фонд +. Управляващите органи на програмите, предоставящи допълващо финансиране отговарят за управлението на финансирането по ЕФРР и ЕСФ+.“

**С УВАЖЕНИЕ,**

